“D” виз

УДААН ХУГАЦААГААР ОРШИН СУУХ (нэг жил хүртэл)

Гадаадын иргэдийн байдлын тухай хуулийн (ЗЧРБ) 24-р зүйл, “Их дээд сургуульд элсэн орогчид; солилцооны хөтөлбөрийн хүрээнд дунд сургуульд суралцагчид; хөдөлмөрийн хөлсгүйгээр дадлагажигчид”

1. Бичиг баримтаа өгсөн өдрөөс эхлэн 18 сараас багагүй хүчинтэй хугацаатай, хоёроос дээш тооны цэвэр хуудастай, хэрэглээ нь арван жилээс хэтрээгүй гадаад паспорт;

2. Гадаад паспортын эхний хуудасны хуулбар (гэрэл зураг болон хувийн өгөгдлүүд бүхий хуудас дэлгэмэл байдлаар) ;

3. Нэг ширхэг виз мэдүүлэх маягтыг болгар эсвэл англи хэл дээр гаргацтай бөглөж мэдүүлэгч биечлэн гарын үсэг зурсан байна;

4. Гадаад паспортын форматтай, 3,5х4,5 см хэмжээтэй, цайвар дэвсгэртэй, 6-аас дээшгүй сарын өмнө авахуулсан, бараан шил малгай хэрэгсэлгүй, нүүр эгц өөдөөс харсан тод дүрслэлтэй, виз мэдүүлэгчийн сүүлийн үеийн өнгөт гэрэл зураг 1 хувь;

5. Болгар Улсад оршин суух хугацаанд амьдрах байртайг гэрчлэх баримт бичиг: үл хөдлөх хөрөнгийг өмчлөх эрхтэйг нотлох нотариатын баталгаа (татан буулгасан /сканердсан/ хувь); эсвэл хөлслүүлэгч болон хөлслөгчийн гарын үсгийг нотариатаар баталгаажуулсан Байр хөлслөх гэрээ;

6. Болгар улсад оршин суух хугацаанд санхүүгийн хангамжтай болохыг батлах: Болгар Улсын нутаг дэвсгэр дээр үйл ажиллагаа явуулдаг ямар нэг банкинд данс нээлгэсэн болохыг батлах баримт бичиг. Уг дансанд Бүгд Найрамдах Болгар Улсын хөдөлмөрийн хөлсний доод хэмжээг 6 дахин нэмэгдүүлснээс багагүй хэмжээний мөнгөн дүн буюу ойролцоогоор 3060 лев эсвэл 1565 евро байна (эх хувь болон татан буулгасан /сканердсан/ хувь);

7. Бүгд Найрамдах Болгар Улсад хүчинтэй эрүүл мэндийн даатгалын гэрчилгээ. Даатгалыг хамгийн багадаа 6 сараар хийлгэх бөгөөд 30000 еврогоос багагүй хэмжээний нөхөн төлбөр гаргах боломжтой даатгал байна (эх хувь болон татан буулгасан /сканердсан/ хувь);

8. 18 нас хүрсэн бол (иргэншилгүй иргэдээс бусад нь) хэрэг зөрчилд холбогдолгүй болохыг гэрчлэх Цагдаагийн газрын тодорхойлолт (эх хувиараа, нотариатаар баталгаажуулсан орчуулгын хамт) авчирна. Уг тодорхойлолт нь 6 сарын туршид хүчинтэй байх боловч бичиг баримтаа бүрдүүлж өгөх үед хамгийн багадаа дахин 1 сар хүчинтэй байх ёстой;

9. Магадлан итгэмжлэгдсэн их дээд сургуульд өдрийн хөтөлбөрөөр суралцахад: Бүгд Найрамдах Болгар Улсын Боловсрол, шинжлэх ухааны яамнаас олгосон, зохих их дээд сургуульд өдрийн хөтөлбөрөөр суралцуулахаар элсүүлж авсан болохыг нотлох гэрчилгээ /нэгдүгээр курсэд элсэгчид/;

Хоёр болон түүнээс дээших жилдээ суралцаж байгаа бол тухайн их дээд сургуулийн хүчин төгөлдөр гэрчилгээ;

Сургалтын төлбөрийг төлсөн баримт.

Тэмдэглэл: хэрэв болгар гаралтай гадаадын иргэн бол санхүүгийн бололцоотойг нотлох баримт бичиг шаардагдахгүй!

Дунд сургуульд суралцахад:

БНБУ-д суралцуулахаар бүртгэж авсан гэрчилгээ эсвэл сурагч солилцооны хөтөлбөрт оролцох болсныг гэрчлэх баримт бичиг;

Санхүүгийн хангамжтайг нотлох ба хүлээн авагч гэр бүлийн зөвшөөрөл;

Эцэг эх, асран хамгаалагч, харгалзан дэмжигчийн нотариатаар гэрчлүүлсэн зөвшөөрөл.